ᱢᱟᱱᱤᱞᱟ

ᱢᱟᱱᱤᱞᱟ ( /məˈnɪlə/, ᱛᱟᱜᱟᱞᱚᱜᱺ Maynilà, ᱪᱷᱟᱸᱪ:IPA-tl) ᱚᱯᱷᱤᱥᱤᱭᱟᱞᱤ ᱢᱟᱱᱤᱞᱟ ᱱᱟᱜᱟᱨ ᱫᱚ ᱯᱷᱤᱞᱤᱯᱟᱭᱤᱱ ᱨᱮᱱᱟᱜ ᱨᱟᱡᱽᱜᱟᱲ ᱱᱟᱜᱟᱨ ᱠᱟᱱᱟ᱾ ᱓᱑ ᱡᱩᱞᱟᱭ ᱑᱙᱐᱑ ᱥᱮᱨᱢᱟ ᱨᱮ "ᱯᱷᱤᱞᱤᱯᱟᱭᱤᱱ ᱠᱚᱢᱤᱥᱚᱱ ᱠᱟᱹᱱᱩᱱ" ᱫᱟᱲᱮ ᱛᱮ ᱱᱚᱣᱟ ᱱᱟᱜᱟᱨ ᱛᱷᱟᱯᱚᱱ ᱦᱩᱭ ᱞᱮᱱᱟ ᱟᱨ ᱑᱘ ᱡᱩᱞᱟᱭ ᱑᱙᱔᱙ ᱥᱮᱨᱢᱟ ᱨᱮ ᱟᱹᱯᱱᱟᱹᱛ ᱫᱷᱟᱨᱟ ᱔᱐᱙ ᱞᱮᱠᱟᱛᱮ ᱱᱚᱣᱟ ᱱᱟᱜᱟᱨ ᱚᱴᱚᱱᱚᱢᱤ ᱮ ᱧᱟᱢ ᱠᱮᱫᱟ᱾ ᱢᱮᱠᱥᱤᱠᱚ ᱱᱟᱜᱟᱨ ᱟᱨ ᱢᱟᱫᱽᱨᱤᱫᱽ ᱱᱟᱜᱟᱨ ᱞᱮᱠᱟ ᱜᱮ ᱱᱚᱣᱟ ᱱᱟᱜᱟᱨ ᱦᱚ ᱡᱮᱜᱮᱛ ᱨᱮᱱᱟᱜ ᱡᱮᱜᱮᱛᱤᱭᱟᱹ ᱱᱟᱜᱟᱨ ᱢᱮᱱ ᱡᱩᱛᱩᱜᱼᱟ᱾ ᱪᱮᱫᱟᱜ ᱥᱮ ᱱᱚᱣᱟ ᱫᱚ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱨᱮ ᱮᱥᱤᱭᱟ ᱟᱨ ᱥᱯᱮᱱᱤᱥ ᱟᱢᱮᱨᱤᱠᱟ ᱨᱮᱱᱟᱜ ᱫᱤᱥᱚᱢ ᱠᱚ ᱛᱟᱞᱟ ᱵᱮᱯᱟᱨᱼᱵᱟᱱᱤᱡᱽ ᱦᱚᱨᱛᱮ ᱡᱚᱯᱨᱟᱣ ᱢᱮᱱᱟᱜᱼᱟ᱾ ᱢᱟᱱᱤᱞᱟ ᱫᱚ ᱟᱨᱦᱚ ᱡᱮᱜᱮᱛ ᱨᱮᱱᱜᱟ ᱫᱚᱥᱟᱨ ᱡᱟᱹᱛᱤ ᱥᱟᱪᱟᱨᱦᱮ ᱦᱚᱭᱵᱟᱹᱨᱰᱩ ᱮᱞᱟᱝᱼᱚᱨᱥᱚᱝ (natural disaster-afflicted) ᱱᱟᱜᱟᱨ ᱠᱟᱱᱟ, ᱡᱟᱯᱟᱱ ᱨᱮᱱᱟᱜ ᱴᱚᱠᱭᱚ ᱛᱟᱭᱚᱢ᱾ ᱮᱱᱛᱮᱨᱮᱦᱚ ᱱᱚᱣᱟ ᱫᱚ ᱥᱟᱢᱟᱝ-ᱠᱚᱧᱮ ᱮᱥᱤᱭᱟ ᱨᱮᱱᱟᱜ ᱡᱟᱹᱛᱤ ᱦᱚᱲᱮᱞ ᱟᱨ ᱠᱤᱥᱟᱹᱬ ᱱᱟᱜᱟᱨ ᱠᱚ ᱢᱩᱫ ᱨᱮ ᱢᱤᱫ ᱱᱟᱜᱟᱨ ᱠᱟᱱᱟ᱾ ᱧᱩᱛᱩᱢ ᱢᱟᱭᱱᱤᱞᱟ (Maynilà), ᱫᱚ ᱱᱟᱜᱟᱨ ᱞᱟᱹᱜᱤᱫ ᱯᱦᱤᱞᱤᱯᱤᱱᱳ ᱧᱩᱛᱩᱢ ᱠᱟᱱᱟ, ᱱᱚᱣᱟ ᱫᱚ ᱢᱟᱭ-ᱱᱤᱞᱟ ᱟᱹᱲᱟᱹ ᱠᱷᱚᱱ ᱦᱮᱡᱽ ᱟᱠᱟᱱᱟ, ᱱᱚᱣᱟ ᱢᱮᱱᱮᱫ ᱫᱚ "ᱡᱟᱦᱟᱨᱮ ᱱᱤᱞ ᱧᱟᱢᱚᱜ-ᱟ"᱾ ᱱᱤᱞᱟ ᱟᱹᱲᱟᱹ ᱥᱚᱝᱠᱨᱤᱛ ᱟᱹᱲᱟᱹ ᱱᱤᱞᱚ ((नील) ᱠᱷᱚᱱ ᱦᱮᱡᱽ ᱟᱠᱟᱱᱟ ᱱᱚᱣᱟ ᱢᱮᱱᱮᱫ ᱫᱚ ᱱᱤᱞ, ᱟᱨᱦᱚ ᱵᱟᱹᱨᱛᱤ ᱞᱮᱠᱟᱛᱮ ᱱᱚᱣᱟ ᱢᱮᱱᱮᱫ ᱫᱚ ᱱᱟᱱᱟᱦᱩᱱᱟᱹᱲ ᱫᱟᱨᱮ ᱡᱟᱦᱟ ᱠᱷᱚᱱ ᱨᱚᱝ ᱩᱰᱩᱜᱟᱜ᱾ ᱢᱟᱭᱞᱤᱱᱟ ᱧᱩᱛᱩᱢ ᱫᱚ ᱟᱹᱛᱩ ᱟᱥᱮᱯᱟᱥᱮ ᱱᱤᱞ ᱟᱨᱡᱟᱣ ᱫᱟᱨᱮ ᱟᱨ ᱵᱟᱝᱠᱷᱟᱱ ᱱᱤᱞ ᱵᱮᱯᱟᱨ ᱴᱟᱶ ᱦᱚᱭᱮ ᱵᱩᱡᱷᱟᱣ ᱦᱚᱪᱚᱭᱟ᱾ ᱱᱟᱜᱟᱢ ᱚᱛᱱᱚᱜ ᱮᱥᱤᱭᱟ ᱨᱮᱱᱟᱜ ᱢᱩᱬᱩᱛ ᱚᱛᱦᱟᱥᱟ ᱠᱷᱚᱱ ᱑᱓᱐᱐ ᱠᱤᱞᱳᱢᱤᱴᱟᱨ (᱘᱑᱐ ᱢᱟᱭᱤᱞ) ᱥᱟᱹᱜᱤᱧ ᱞᱩᱡᱚᱱ ᱟᱨᱮ ᱠᱷᱚᱱ ᱯᱟᱪᱮ ᱟᱨ ᱢᱟᱱᱤᱞᱟ ᱫᱚᱨᱭᱟ ᱟᱨᱮ ᱨᱮᱱᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱱᱚᱣᱟ ᱢᱟᱱᱤᱞᱟ ᱱᱟᱜᱟᱨ ᱢᱮᱱᱟᱜ-ᱟ᱾ ᱢᱟᱱᱤᱞᱟ ᱨᱮᱱᱟᱜ ᱢᱤᱫ ᱢᱟᱨᱟᱝ ᱥᱟᱪᱟᱨᱦᱮ ᱫᱷᱚᱱ ᱫᱚ ᱦᱩᱭᱩᱜ ᱠᱟᱱᱟ ᱱᱚᱰᱮᱱᱟᱜ ᱵᱟᱵᱟᱧᱪᱟᱣ ᱵᱚᱱᱫᱚᱨ (protected harbor) ᱡᱟᱦᱟ ᱪᱮᱛᱟᱱ ᱱᱚᱣᱟ ᱢᱮᱱᱟᱜ-ᱟ, ᱱᱚᱣᱟ ᱫᱚ ᱮᱥᱤᱭᱟ ᱨᱮᱱᱟᱜ ᱥᱮᱨᱟ ᱢᱮᱱᱛᱮ ᱱᱟᱲᱟᱭᱚᱜ-ᱟ᱾ ᱯᱟᱥᱤᱜ ᱜᱟᱰᱟ ᱱᱟᱜᱟᱨ ᱛᱟᱞᱟ ᱛᱮ ᱟᱛᱳ ᱪᱟᱞᱟᱣ ᱟᱠᱟᱱᱟ ᱡᱟᱦᱟ ᱫᱚ ᱱᱚᱣᱟ ᱱᱟᱜᱟᱨ ᱮᱛᱚᱢ ᱟᱨ ᱠᱚᱧᱮ ᱵᱟᱨᱭᱟ ᱦᱟᱹᱴᱤᱝ ᱨᱮᱭ ᱦᱟᱹᱴᱤᱝ ᱟᱠᱟᱫᱟ᱾ ᱦᱚᱭ ᱦᱤᱥᱤᱫ ᱰᱮᱢᱚᱜᱽᱨᱟᱯᱷᱤ ᱒᱐᱑᱕ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱟᱜᱟᱨ ᱨᱮ ᱑,᱗᱘᱐,᱑᱔᱘ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟ ᱫᱚ ᱯᱷᱤᱞᱤᱯᱟᱭᱤᱱ ᱨᱮᱱᱟᱜ ᱫᱚᱥᱟᱨ ᱡᱟᱹᱥᱛᱤ ᱦᱚᱲ ᱮᱞ ᱱᱟᱜᱟᱨ ᱮ ᱵᱮᱱᱟᱣ ᱟᱠᱟᱫᱟ᱾ ᱢᱟᱱᱤᱞᱟ ᱫᱚ ᱡᱮᱜᱮᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱴᱟᱶᱦᱮᱸ ᱦᱚᱲᱮᱞ (densely populated) ᱱᱟᱜᱟᱨ ᱠᱟᱱᱟ᱾ ᱒᱐᱑᱕ ᱥᱮᱨᱢᱟ ᱦᱤᱥᱟᱹᱵᱽ ᱛᱮ ᱱᱚᱰᱮ ᱔᱑,᱕᱑᱕ ᱜᱟᱱ ᱦᱚᱲ ᱢᱤᱫ ᱠᱤᱢᱤ² ᱨᱮ ᱢᱮᱱᱟᱜ ᱠᱚᱣᱟ ᱾ ᱠᱟᱹᱣᱰᱤᱟᱹᱨᱤ ᱢᱮᱱᱤᱞᱟ ᱫᱚ ᱢᱟᱨᱟᱝ ᱨᱮ ᱵᱮᱯᱟᱨ-ᱵᱟᱱᱤᱡᱽ, ᱵᱮᱝᱠ ᱟᱨ ᱵᱤᱢᱟ ᱮᱢᱟᱱ ᱠᱟᱹᱣᱰᱤ ᱞᱮᱱᱫᱮ ᱨᱮᱱᱟᱜ ᱱᱟᱜᱟᱨ ᱠᱟᱱᱟ᱾ ᱱᱚᱰᱮᱱᱟᱜ ᱠᱟᱹᱣᱰᱤᱟᱹᱨᱤ ᱨᱮ ᱫᱚ ᱵᱮᱯᱟᱨ-ᱵᱟᱱᱤᱡᱽ, ᱦᱮᱡᱽᱥᱮᱱ, ᱴᱩᱨᱤᱡᱚᱢ (tourism) ᱮᱢᱟᱱ ᱠᱚᱜᱮ ᱢᱩᱬᱩᱛ-ᱟ᱾ ᱢᱟᱱᱤᱞᱟ ᱵᱚᱱᱫᱚᱨ, ᱱᱚᱣᱟ ᱫᱚ ᱯᱷᱤᱞᱤᱯᱟᱭᱤᱱ ᱨᱮᱱᱟᱜ ᱢᱟᱨᱟᱝ ᱫᱚᱨᱭᱟ ᱵᱚᱱᱚᱨᱤ ᱠᱟᱱᱟ ᱠᱟᱦᱟ ᱦᱚᱛᱮᱛᱮ ᱢᱟᱱᱤᱞᱟ ᱫᱚ ᱫᱤᱥᱚᱢ ᱨᱮᱱᱟᱜ ᱢᱩᱬᱩᱛ ᱵᱮᱯᱟᱨ ᱛᱟᱞᱢᱟ ᱞᱮᱠᱟᱛᱮ ᱵᱮᱱᱟᱣ ᱟᱠᱟᱱᱟ᱾ ᱞᱟᱠᱪᱟᱨ ᱥᱚᱨᱠᱟᱨ ᱥᱮᱪᱮᱫ ᱟᱨᱦᱚ ᱧᱮᱞ ᱢᱮ ᱵᱟᱨᱦᱮ ᱡᱚᱱᱚᱲ Manila – Wikipedia book Official Website of the City of Manila Manila Profile at PhilAtlas.com Geographic data related to ᱢᱟᱱᱤᱞᱟ at OpenStreetMap ᱥᱟᱹᱠᱷᱭᱟᱹᱛ